Document ID: /roh_data/filtered/fineweb-2-filterrobots_roh.jsonl.gz/66303

In auto da furniziun saja vegnì sin il vial oppost e collidà da la vart cun ina auto-rulotta, scriva la Polizia chantunala. La manischunza da la rulotta è stada serrada en ed ha stuì vegnir deliberada da l'agid stradal. Ella è vegnida transportada cun blessuras levas en l'ospital a Tusaun.
A13 serrada
Pervi da l'accident è l'autostrada tranter Tusaun e Ziràn stada serrada per radund trais uras. Il traffic è vegnì svià sin la via chantunala. Il traffic grev en direcziun sid ha stuì spetgar.
RR novitads 15:00